CELEX: 62010TN0451
Language: da
Date: 2010-09-28 00:00:00
Title: Sag T-451/10: Sag anlagt den 28. september 2010 — Fuchshuber Agrarhandel mod Kommissionen

20.11.2010   
            
            
               DA
            
            
               Den Europæiske Unions Tidende
            
            
               C 317/46
            
         Sag anlagt den 28. september 2010 — Fuchshuber Agrarhandel mod Kommissionen
   (Sag T-451/10)
   ()
   2010/C 317/81
   Processprog: tysk
   
      Parter
   
   
      Sagsøger: Fuchshuber Agrarhandel GmbH (Hörsching, Østrig) (ved advokat G. Lehner)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Der afholdes mundtlig forhandling.
            
         
               —
            
            
               Kommissionen for De Europæiske Fællesskaber tilpligtes inden for 14 dage at betale sagsøgeren et beløb på 2 623 282,31 EUR med tillæg af rente 6 % p.a. af beløbet 1 641 372,50 EUR fra den 24. september 2007 og med tillæg af rente 6 % p.a. af beløbet 981 909,81 EUR fra den 16. oktober 2007.
            
         
               —
            
            
               Det fastslås, at Kommissionen for De Europæiske Fællesskaber skal erstatte sagsøgeren eventuel videre skade i forbindelse med løbende udbud KUK459, som blev meddelt tilslag den 3. september 2007, og løbende udbud KUK465, som blev meddelt tilslag den 17. september 2007.
            
         
               —
            
            
               Kommissionen for De Europæiske Fællesskaber tilpligtes inden for 14 dage at betale sagsøgerens sagsomkostninger, idet beløbet erlægges til sagsøgerens repræsentant i sagen.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om erstatning for den skade, denne har lidt, fordi der manglede visse mængder af den majs, som sagsøgeren ved to udbud i 2007 købte fra de lagre, som det ungarske interventionsorgan lå inde med.
   I begrundelsen for søgsmålet har sagsøgeren bl.a. gjort gældende, at Kommissionen ikke har varetaget sin kontrolbeføjelse i forhold til den ungarske betalingsmyndighed og heller ikke har forlangt, at den ungarske betalingsmyndighed overholdt sine forpligtelser. Sagsøgeren har endvidere gjort gældende, at sagsøgeren ikke ville have lidt nogen skade, hvis Kommissionen i retlig og faktisk henseende havde fastsat strengere og mere præcise krav og kontrolmekanismer i forhold til lagerforvalterens egnethed og troværdighed, i forhold til lagerets egnethed, samt i forhold til interventionsvarens opgørelse, identificering og lagring.